b'\n_START_ARTICLE_\nAleksandrijska knji\xc5\xbenica\n_START_SECTION_\nStavba\n_START_PARAGRAPH_\nNatan\xc4\x8dna oblika knji\xc5\xbenice ni znana, vendar starodavni viri opisujejo knji\xc5\xbenico iz Aleksandrije, ki so jo sestavljali zbirka zvitkov, gr\xc5\xa1ki stebri, peripatos \xe2\x80\x93 sprehajalni hodnik, prostor skupne jedilnice, \xc4\x8ditalnica, dvorane za sestanke, vrtove in predavalnice, kar ustvarja model sodobnega univerzitetnega kampusa [4]. Znano je, da je knji\xc5\xbenica imela oddelek za prevzem (morda zgrajen v bli\xc5\xbeini gomile ali bli\xc5\xbeje pristani\xc5\xa1\xc4\x8du) in katalogizacijski oddelek. Dvorana je imela police za zbirke papirusnih zvitkov, znanih kot \'bibliothekai (\xce\xb2\xce\xb9\xce\xb2\xce\xbb\xce\xb9\xce\xbf\xce\xb8\xe1\xbf\x86\xce\xba\xce\xb1\xce\xb9). Po priljubljenem opisu se napis nad policami glasil: kraj zdravljenja du\xc5\xa1e._NEWLINE_Knji\xc5\xbenica je bila le del Aleksandrijskega muzeja (Musaeum), ki je deloval kot nekak\xc5\xa1en raziskovalni in\xc5\xa1titut. Musaeum je poleg knji\xc5\xbenice imel tudi prostore za \xc5\xa1tudij astronomije, anatomije in celo \xc5\xbeivalski vrt z eksoti\xc4\x8dnimi \xc5\xbeivalmi. Klasi\xc4\x8dni misleci, ki so \xc5\xa1tudirali, pisali in eksperimentirali v Musaeumu, so velika imena filozofije, matematike, astronomije, fizike, geometrije, in\xc5\xbeeniringa, geografije, fiziologije in medicine. To so bili med drugimi: Evklid, Arhimed, Eratosten, Herofil, Erasistrat, Hiparh, Eedesij, Papos Aleksandrijski, Teon II., Hipatija in Aristarh.\n_START_SECTION_\nZbirka\n_START_PARAGRAPH_\nVelikost zbirke v dolo\xc4\x8denem obdobju ni mogo\xc4\x8de dolo\xc4\x8diti z gotovostjo. Papirusni zvitki so predstavljali zbirko in \xc4\x8deprav so bili po letu 300 pr. n. \xc5\xa1t. uporabljeni kodeksi, Aleksandrijska knji\xc5\xbenica nikoli ni bila dokumentirana ko je pre\xc5\xa1la na pergament, morda zaradi mo\xc4\x8dnih povezav s trgovino s papirusom. (Aleksandrijska knji\xc5\xbenica je bila posredno vzrok pri ustvarjanju pisanja na pergament - zaradi kriti\xc4\x8dne potrebe knji\xc5\xbenice po papirusu, malo ga je bilo izvo\xc5\xbeenega in zato je postal nadomestni vir gradiva za kopiranje) ._NEWLINE_En sam predmet pisanja bi lahko zasedel ve\xc4\x8d zvitkov in delitev v samostojne \xc2\xbbknjige\xc2\xab\xc2\xa0je bil glavni vidik uredni\xc5\xa1kega dela. Kralj Ptolemaj II. Filadelf (309-246 pr. n. \xc5\xa1t.) je dolo\xc4\x8dil 500.000 zvitkov kot cilj knji\xc5\xbenice . Mark Antonij je domnevno dal Kleopatri ve\xc4\x8d kot 200.000 zvitkov za knji\xc5\xbenico kot poro\xc4\x8dno darilo, vzeto iz velike Pergamonske knji\xc5\xbenice, a to nekateri zgodovinarji \xc5\xa1tejejo za propagandno trditev, ki naj bi pomenila prikazovanje Antonijeve lojalnosti Egiptu in ne Rimu . Kalimahov knji\xc5\xbeni\xc4\x8dni indeks je bil izgubljen s preostalo knji\xc5\xbenico in z gotovostjo ni mogo\xc4\x8de vedeti, kako velika in kako raznolika je bila kolekcija. Knji\xc5\xbenica naj bi imela na svojem vi\xc5\xa1ku skoraj pol milijona zvitkov, \xc4\x8deprav zgodovinarji razpravljajo o natan\xc4\x8dnem \xc5\xa1tevilu (najvi\xc5\xa1je ocene pravijo 400.000 zvitkov, medtem ko so najbolj konzervativne ocene govorijo o 40.000, kar je \xc5\xa1e vedno ogromna zbirka, ki je zahtevala velik skladi\xc5\xa1\xc4\x8dni prostor). Ta knji\xc5\xbenica, z najve\xc4\x8djim dele\xc5\xbeem starin, je zbirala z napornim kopiranjem izvirnikov. Galen je govoril o tem, kako so bile vse ladje, ki so obiskale mesto, dol\xc5\xbene predati svoje knjige za takoj\xc5\xa1nje kopiranje. Lastniki so prejeli kopijo, medtem ko so faraoni hranili izvirnike v knji\xc5\xbenici v svojem muzeju. _NEWLINE_Kot raziskovalna institucija je knji\xc5\xbenica napolnila svoje police z novimi deli iz matematike, astronomije, fizike, naravoslovja in drugih predmetov. Njeni empiri\xc4\x8dni standardi so bili uporabljeni v enem od prvih in zagotovo najmo\xc4\x8dnej\xc5\xa1ih domov za resno besedilno kritiko. Ker je isto besedilo pogosto obstajalo v ve\xc4\x8d razli\xc4\x8dnih razli\xc4\x8dicah, je bila za zagotovitev njihove resni\xc4\x8dnosti klju\xc4\x8dnega pomena primerjalna besedilna kritika. Ko je bilo enkrat ugotovljeno, so bile narejene kanoni\xc4\x8dne kopije za znanstvenike, kraljestvo in bogate bibliofile po vsem svetu, ta trgovina prina\xc5\xa1a dohodek v knji\xc5\xbenico.\n_START_SECTION_\nZgodovina\n_START_PARAGRAPH_\nKnji\xc5\xbenica je bila nedvomno ena najve\xc4\x8djih in najpomembnej\xc5\xa1ih knji\xc5\xbenic v starodavnem svetu, vendar so podrobnosti o tem me\xc5\xa1anica zgodovine in legende. Njen glavni namen je bil pokazati bogastvo Egipta, z raziskavami kot manj\xc5\xa1im ciljem, njena vsebina vendar pa je bila uporabljena tudi za pomo\xc4\x8d vladarju Egipta. _NEWLINE_Po najzgodnej\xc5\xa1em viru informacij je pseudoepigrafsko Aristejevo pismo, sestavljeno med c.180 in 145 pr. n. \xc5\xa1t., je knji\xc5\xbenico v za\xc4\x8detku organiziral Demetrius iz Falerona , Aristotelov \xc5\xa1tudent, pod vladavino Ptolemaja I. Soterja. Drugi viri trdijo, da je bila ustvarjena pod vladavino njegovega sina Ptolemaja II.. Knji\xc5\xbenica je bila zgrajena v Brucheionu (kraljeva \xc4\x8detrt) v slogu Aristotelovega liceja, in je mejila na (kot servis) Musaeum (gr\xc5\xa1ki tempelj ali "hi\xc5\xa1a muz", od koder izraz "muzej"). _NEWLINE_Knji\xc5\xbenica v Aleksandriji je bila zadol\xc5\xbeena za zbiranje vsega svetovnega znanja, ve\xc4\x8dino osebja pa je prevzela nalogo prevajanja del na papirus. To so delali z agresivnim in dobro financiranim kraljevim mandatom, ki vklju\xc4\x8duje potovanja na knji\xc5\xbene sejme na Rodos in v Atene . Po Galenu, so bile vse knjige, ki so bile najdene na ladjah, ki so pri\xc5\xa1le v pristani\xc5\xa1\xc4\x8de, odposlane v knji\xc5\xbenico in navedene kot "ladijske knjige" . Uradni pisarji so nato kopirali te spise; izvirniki so bili shranjeni v knji\xc5\xbenici, kopije pa so bile poslane lastnikom. Poleg zbiranja del iz preteklosti je knji\xc5\xbenica slu\xc5\xbeila kot gostiteljica mednarodnih znanstvenikov, ki jih je spodbujala Ptolemajska dinastija s potovanji, nastanitvijo in \xc5\xa1tipendijami za njihove celotne dru\xc5\xbeine._NEWLINE_Kot pravi Galen, je Ptolemaj III. zahteval dovoljenje Atencev, da si sposodijo originalne zapise Ajshila, Sofokleja in Evripida, za kar so Atenci zahtevali ogromno denarja, petnajst talentov (450 kg) plemenite kovine kot jamstvo. Ptolemaj III. je sre\xc4\x8den pla\xc4\x8dal pristojbino, vendar je ohranil izvirne zapise za knji\xc5\xbenico . Ta zgodba se lahko tudi napa\xc4\x8dno razlaga, da se poka\xc5\xbee mo\xc4\x8d Aleksandrije nad Atenami. Ta podatek izhaja iz dejstva, da je bila Aleksandrija dvosmerno pristani\xc5\xa1\xc4\x8de med celino in otokom Faros, kjer se je sre\xc4\x8devala trgovina z vzhoda in zahoda in se bil mednarodno sredi\xc5\xa1\xc4\x8de trgovanja, vodilnega proizvajalca papirusov in, kasneje knjig._NEWLINE_Uredniki v Aleksandrijski knji\xc5\xbenici so bili \xc5\xa1e posebej dobro znani po svojem delu na Homerjevih besedilih. Najbolj znani uredniki so imeli tudi naziv knji\xc5\xbeni\xc4\x8dar. Med njimi so bili Zenodot, Apolonij Rodo\xc5\xa1ki, Eratosten, Aristofan iz Bizanca in Aristarh iz Samotrake in mnogi drugi.\n_START_SECTION_\nUni\xc4\x8denje\n_START_PARAGRAPH_\nPo\xc5\xbear Aleksandrijske knji\xc5\xbenice, vklju\xc4\x8dno z neizmerno izgubo starih del, je postal simbol nepovratne izgube javnega znanja. \xc4\x8ceprav obstaja mit o \xc2\xbbgore\xc4\x8di knji\xc5\xbenic\xc2\xab, je morda knji\xc5\xbenica ve\xc4\x8dkrat v letih utrpela ve\xc4\x8d po\xc5\xbearov ali drugih na\xc4\x8dinov uni\xc4\x8denja. Stari in sodobni viri identificirajo ve\xc4\x8d mo\xc5\xbenih prilo\xc5\xbenosti za delno ali popolno uni\xc4\x8denje [25]._NEWLINE_Med Cezarjevo dr\xc5\xbeavljansko vojno leta 48. pr. n. \xc5\xa1t. je Julij Cezar oblegal Aleksandrij. \xc5\xa0tevilni starodavni viri opisujejo Cezarja, ki je zanetil ogenj iz svojih ladij in navaja, da se je ta ogenj raz\xc5\xa1iril v knji\xc5\xbenico in jo uni\xc4\x8dil._NEWLINE_ Ko si je sovra\xc5\xbenik prizadeval prekiniti komunikacijo z morja, je bil prisiljen, da to nevarnost preusmeri z ognjem iz ladij, ki so po po\xc5\xbearu dokov prodirali in uni\xc4\x8dili veliko knji\xc5\xbenico.  _NEWLINE_\xe2\x80\x94Plutarh, Life of Caesar _NEWLINE_To je trdil v 4. stoletju tako poganski zgodovinar Ammianus Marcellinus kot kr\xc5\xa1\xc4\x8danski zgodovinar Orosius, ki je zapisal, da je knji\xc5\xbenico uni\xc4\x8dil Cezarjev ogenj. Vendar Florus in Lucan trdita, da so plameni za\xc5\xbegali le njen del in nekatere \xc2\xbbhi\xc5\xa1e blizu morja\xc2\xab._NEWLINE_Zdi se, da je knji\xc5\xbenica do neke mere \xc5\xa1e naprej obstajala, dokler ni bila njena vsebina v veliki meri izgubljena v \xc4\x8dasu ko je cesar Avrelijan (270-275 n. \xc5\xa1t. ) prevzel mesto, ko je zatrl upor kraljice Zenobie iz Palmire. V \xc4\x8dasu boja je bilo po\xc5\xa1kodovano obmo\xc4\x8dje mesta, v katerem je bila glavna knji\xc5\xbenica. Nekateri viri trdijo, da je pre\xc5\xbeivela manj\xc5\xa1a knji\xc5\xbenica v Serapeumu, \xc4\x8deprav je Ammianus Marcellinus zapisal o knji\xc5\xbenici v templju Serapeum kot stvar preteklosti, ki je bila uni\xc4\x8dena, ko je Cezar opusto\xc5\xa1il Aleksandrijo._NEWLINE_Poganstvo je postalo nezakonito z ediktom cesarja Teodozija I. leta 391. Aleksandrijske templje je istega leta zaprl patriarh Teofil Aleksandrijski. Zgodovinar Sokrat Sholastik opisuje vse poganske templje v Aleksandriji, ki so bili uni\xc4\x8deni, vklju\xc4\x8dno s Serapeumom.  Nekateri u\xc4\x8denjaki verjamejo, da so bili ostanki Aleksandrijeve knji\xc5\xbenice v tem trenutku uni\xc4\x8deni, ker je Serapeum neko\xc4\x8d imel del Velike knji\xc5\xbenice. [36] Vendar ni znano, koliko knjig je vsebovala v \xc4\x8dasu uni\xc4\x8denja, sodobni znanstveniki pa knji\xc5\xbenice ne omenjajo neposredno. _NEWLINE_Leta 642 je Aleksandrijo zajela muslimanska vojska \'Amr ibn al-\'Asa. Ve\xc4\x8d kasnej\xc5\xa1ih arabskih virov opisuje uni\xc4\x8denje knji\xc5\xbenice po naro\xc4\x8dilu kalifa Omarja. Bar-Hebraeus, ki pi\xc5\xa1e v 13. stoletju, citira Omarja kot pravi za Ya\xe1\xb8\xa5y\xc4\x81 al-Na\xe1\xb8\xa5w\xc4\xabja: \xc2\xbb\xc4\x8ce so te knjige v soglasju s Koranom, jih ne potrebujemo in \xc4\x8de mu nasprotujejo, jih uni\xc4\x8dite\xc2\xab. Kasnej\xc5\xa1i znanstveniki so skepti\xc4\x8dni o teh zgodbah glede na obseg \xc4\x8dasa, ki je minil, preden so bile zapisane in politi\xc4\x8dne motivacije razli\xc4\x8dnih piscev.\n_START_SECTION_\nZapu\xc5\xa1\xc4\x8dina\n_START_PARAGRAPH_\n\xc4\x8ceprav so bili uni\xc4\x8deni razli\xc4\x8dni sestavni deli zgradbe knji\xc5\xbenice, so se centri akademske odli\xc4\x8dnosti \xc5\xbee preselili v razli\xc4\x8dne prestolnice. Poleg tega je mogo\xc4\x8de, da je ve\xc4\x8dina gradiva iz Aleksandrijske knji\xc5\xbenice dejansko pre\xc5\xbeivela preko cesarske knji\xc5\xbenice v Konstantinoplu, Akademije Gondi\xc5\xa1apur in Hi\xc5\xa1e modrosti. To gradivo je nato lahko ohranila Reconquista, kar je pripeljalo do oblikovanja evropskih univerz in sestavljanja starodavnih besedil iz prej raztresenih fragmentov. _NEWLINE_Bibliotheca Alexandrina je bila leta 2002 zgrajena kot sodobna knji\xc5\xbeni\xc4\x8da in kulturno sredi\xc5\xa1\xc4\x8de, ki spominja na izvirno Aleksandrijsko knji\xc5\xbenico.'